
                                                                                            Bucureşti, 03.11.2021
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, aflată în procedură de reexaminare ca urmare a Deciziei Curții Constituționale nr.647 din 24 septembrie 2020, publicată în Monitorul Oficial al României, Partea I, nr.1014 din 2 noiembrie 2020, transmisă în vederea reexaminării, cu adresa nr. PL.x 351/2020 din 17 februarie 2021.
	               P R E Ş E D I N T E

             Ringo DĂMUREANU
	P R E Ş E D I N T E


Bogdan-Iulian HUŢUCĂ

                                                                                           PLx 351/2020 
RAPORT COMUN
asupra Legii privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale
În conformitate cu prevederile art.137 din Regulamentul Camerei Deputaţilor, republicat, Comisia pentru constituționalitate şi Comisia pentru buget, finanțe și bănci au fost sesizate cu Legea privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, aflată în procedură de reexaminare ca urmare a Deciziei Curții Constituționale nr.647 24 septembrie 2020, publicată în Monitorul Oficial al României, Partea I, nr.1014 din 2 noiembrie 2020, transmisă cu adresa PLx 351/2020/2021.
Această Lege, adoptată de Parlamentul României, cu respectarea prevederilor art.75 și ale art.76 alin (2) din Constituția României, republicată a fost transmisă spre promulgare Președintelui României la data de 26 iunie 2020.

Guvernul României a trimis în data de 14 iulie 2020 o sesizare de neconstituționalitate referitoare la prevederile privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale.

Ca urmare a sesizării de neconstituționalitate, Curtea Constituțională a pronunțat Decizia nr.647 din 24 septembrie 2020, publicată în Monitorul Oficial al României, Partea I, nr.1014 din 2 noiembrie 2020, prin care admite obiecția de neconstituționalitate formulată și constată că sintagma “până la data de 14 august 2020” cuprinsă în alin.(1) al art.V din Legea privind aprobarea Ordonanţei de urgenţă a Guvernului  nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale este neconstituţională.
În urma reexaminării, Senatul a adoptat Legea privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, în data de 15 februarie 2021.

Potrivit prevederilor art. 75 din Constituția României, republicată și ale art.92    alin (9) pct.1 din Regulamentul Camerei Deputaților, republicat, Camera Deputaților este Cameră Decizională.
În conformitate cu prevederile art. 62 și 64 din Regulamentul Camerei Deputaților, republicat, membrii celor două comisii au dezbătut Legea supusă reexaminării în ședințe separate.

În conformitate cu prevederile art. 62 din Regulamentul Camerei Deputaților, republicat, membrii Comisiei pentru buget, finanțe și bănci au examinat Legea în şedinţa cu prezenţă fizică şi online din 6 iulie 2021.

La lucrările Comisiei, deputaţii membrii ai acesteia şi-au înregistrat prezenţa conform listei de prezenţă.

Ca urmare a sesizării de neconstituționalitate, Curtea Constituțională a pronunțat Decizia nr. 647 din 24 septembrie 2020, prin care admite obiecția de neconstituționalitate formulată de Guvernul României și constată că sintagma “până la data de 14 august 2020” cuprinsă în alin.(1) al art.V din Legea privind aprobarea Ordonanţei de urgenţă a Guvernului  nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale este neconstituţională.

În consecinţă, deputaţii prezenţi la lucrări, au hotărât cu majoritate de voturi, să trimită Comisiei pentru constituţionalitate, un raport preliminar de adoptare a Legii privind aprobarea Ordonanţei de urgenţă a Guvernului nr. 69/2020 pentru modificarea şi completarea Legii nr.227/2015 privind Codul fiscal, în forma adoptată de Senat.
Membrii Comisiei pentru constituționalitate au examinat Legea și documentele anexate, în ședința din data de 3 noiembrie 2021. 
Din numărul total de 13 membri ai Comisiei pentru constituționalitate au participat la şedinţă 9 deputaţi.
În această ședință, membrii Comisiei pentru constituționalitate au hotărât, cu unanimitate de voturi, adoptarea Legii privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale. 
Membrii celor două comisii propun plenului Camerei Deputaților adoptarea Legii privind aprobarea Ordonanţei de urgenţă a Guvernului nr.69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, în forma adoptată de Senat. 
În raport cu obiectul și conținutul său, actul normativ face parte din categoria legilor ordinare.
	   P R E Ş E D I N T E
               Ringo DĂMUREANU
	                  P R E Ş E D I N T E

Bogdan-Iulian HUŢUCĂ


	      S E C R E T A R

Laurenţiu-Nicolae CAZAN

	      S E C R E T A R

Iulius Marian FIRCZAK
      

	Consilieri parlamentari,

Roxana David


Silvia Olaru
	Şef serviciu

Giorgiana Ene,

Expert parlamentar

Andreea-Larisa Vlasin

